BIG สุดยอด Q3/59 พลิกกำไร 125.73 ลบ. เตรียมแจกปันผล 0.07 บ./หุ้น
BIG สุดยอด Q3/59 พลิกกำไร 125.73 ลบ จากปีก่อนขาดทุน 2.54 ลบ. หลังรายได้รวมโตต่อเนื่อง ขณะที่ช่วง 9 เดือนแรกกำไร 545.60 ลบ. จากปีก่อนขาดทุน 8.20 ลบ. แจกปันผล 0.07 บ./หุ้น XD 16 พ.ย.59 กำหนดจ่าย 1 ธ.ค.นี้
4 พ.ย. 2559

บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG รายงานผลการดำเนินงานไตรมาส 3/59  สิ้นสุดวันที่ 30 ก.ย.59มีกำไรสุทธิ 125.73 ล้านบาท หรือมีกำไรสุทธิ 0.04 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 2.54 ล้านบาท หรือขาดทุนสุทธิ 0.0007 บาทต่อหุ้น
โดยผลการดำเนินงานในไตรมาสดังกล่าวที่พลิกกำไรเนื่องจาก บริษัทมีรายได้รวมเติบโตขึ้นอย่างต่อเนื่องโดยรายได้หลักของบริษัทฯยังคงเป็นรายได้จากการขายสินค้าในกลุ่มอุปกรณ์ถ่ายภาพ
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 545.60  ล้านบาท หรือ  0.15  บาทต่อหุ้น จากช่วงเดียวกันของปีก่อนที่มีผลขาดทุนสุทธิ 8.20 ล้านบาท หรือขาดทุน 0.0023 บาทต่อหุ้น
นอกจากนี้ ได้ประกาศจ่ายปันผลงวดดำเนินงานเป็นเงินสดจำนวน 0.07บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 16 พ.ย. 2559 และกำหนดจ่ายเงินปันผลในวันที่ 1 ธ.ค. 2559